‘n Ou patriarg wat as krygsgevangene hot en haar gestuur was en uiters barbaars behandel was het sy vrou in Kimberley-kamp wonende gevind in ‘n miserabele klein ronde tentjie, waar mnr. MacDonald hom besoek het. Daar het twee van sy kinders gesterf. ,,Toe ons hom sien,’’ aldus wyle die voormalige Britse Eerste Minister, «had hy drie weke gewag op muile of perde om hom na sy plaas te neem, en toe het hy geen denkbeeld gehad wanneer hy daarvan voorsien sou word nie. Sy plaas was verbrand, elke os, elke skaap en perd wat hy besit het, was weggeneem. Maar hy het op sy wankelrige stoel gesit en sy griewe so kalm vertel asof hy ‘n pyp op sy eie stoep rook en die weer bespreek. Slegs toe hy ons vertel dat hy hoop om die volgende dag te gaan kyk waar sy twee kinders begrawe is, was daar ‘n gevoelsbewing in sy stem.»